د ملګرو ملتونو د خوړو نړیوال پروګرام څرګنده کړې؛ له تېرو ۹ میاشتو راپدېخوا یې په افغانستان کې له څلور میلیون کسانو سره، چې دوه میلیون یې ښځې دي د یاد پروګرام له لارې نغدې مرستې کړې دي۔

دې پروګرام د نغدي مرستو د پیسو کچه په ډاګه کړې نده۔

د ملګرو ملتونو د خوړو نړیوال پروګرام تېره ورځ ( د تلې پېنځلسمه) په اېکس پاڼه کې لیکلي؛ د دغه پروګرام له لارې له څلور میلیون افغانانو سره نغدي مرستې شوې، چې نیمايي یې ښځې دي۔

د دې پروګرام د څرګندونو له مخې؛ دغه نغدې مرسته خلکو ته دا ځواک وربښي، چې د اړتیا وړ توکي پخپله ځانته چمتو کړي۔

د ملګرو ملتونو د خوړو پروګرام د روان کال په زمري کې ویلي وه، چې په افغانستان کې ۱۲ میلیون وګړي نه پوهیږي، چې د بل وخت خواړه له کومه ځایه ترلاسه کړي۔

دې پروګرام دا هم ویلي، چې په افغانستان کې څلور میلیون شېدې خوړونکي ماشومان او اومیدوارې ښځې پر خوراځواکۍ اخته دي۔

ویل کیږي، چې په افغانستان کې ډېري ماشومان د «چای او وچې ډوډۍ» پر خوړولو ژوند کوي